L'Associació ProHabitatge és una entitat sense ànim de lucre i independent que porta treballant des de 1999 amb la finalitat de prevenir i eradicar l'exclusió residencial i el sensellarisme a Catalunya des d'una una perspectiva de Drets Humans.
L'entitat gestiona diferents programes públics d'habitatge i disposa de programes residencials propis.
HÀBITAT3 és una Fundació impulsada, l'any 2014, per la Taula d'Entitats del Tercer Sector Social de Catalunya, amb l'objectiu de donar una resposta col·lectiva i conjunta del Tercer Sector Social a les gravíssimes necessitats existents en l'àmbit de l'habitatge al nostre país entre els col·lectius de persones amb dificultats greus d'habitatge.
L'Associació Provivienda treballa per millorar la realitat socioresidencial des de 1989.
Treballen en els àmbits de la mediació residencial, la inclusió residencial, formació, suport tècnic i la cooperació.
La Plataforma d'Afectats per la Hipoteca (PAH) és un moviment social pel dret a l'habitatge digne sorgit el febrer de 2009 a Barcelona i present a tot l'Estat espanyol.
Està englobada en el marc de la crisi immobiliària espanyola de 2008 que va ser el desencadenant de la bombolla immobiliària i de les posteriors protestes d'Espanya de 2011–2012.
Agrupa persones amb dificultats per pagar la hipoteca o que es troben en procés d'execució hipotecària i persones solidàries amb aquesta problemàtica.
L'Observatori DESC és una plataforma d'entitats i persones creada en 1998 amb l'objectiu de mostrar que tant els drets civils i polítics- dret a la llibertat d'expressió, a la vida, al vot, etc- com els drets econòmics, socials, culturals i ambientals - dret a l'habitatge, al treball, a l'educació, a la salut, a l'alimentació - són drets fonamentals de totes les persones.
L'Observatori DESC treballa en xarxa amb col·lectius i moviments socials per defensar el dret a l'habitatge i a la ciutat com a autèntics drets fonamentals.
La Dinamo és una fundació que neix amb l'objectiu de fomentar i promoure la implantació del model d'habitatge cooperatiu en règim de cessió d'ús com una alternativa als models convencionals d'accés a l'habitatge, així com normalitzar la seva existència.
Sostre Cívic és una cooperativa, un espai col·laboratiu que promou un model alternatiu d'accés a l'habitatge, a través de la divulgació, l'assessorament, la cerca de finançament, promoció i gestió d'habitatge cooperatiu en règim de cessió d'ús.
La càtedra d'habitatge de la Universitat Rovira i Virgili (URV) és el resultat de la recerca i els projectes que sobre habitatge es venien fent des de l'àmbit jurídic des de l'any 1996 i que venen auspiciats pel Grup de Recerca d'Accés a l'Habitatge de la URV.
Té com a objectiu establir crear una plataforma estable en recerca, docència i transferència de coneixements en matèria d'habitatge des d'un punt de vista interdisciplinar i internacional.
És la primera d'aquestes característiques a Catalunya i una de les primeres a tota Espanya.
Entitat que, entre altres destinataris, col·labora amb les administracions públiques que volen impulsar l'habitatge col·lectiu.
L'objectiu de la col·laboració és donar a conèixer i fomentar l'habitatge col·lectiu, impulsar la creació de grups i la identificació d'espais disponibles on fer realitat l'habitatge col·lectiu
Ofereix acompanyament en tot el procés per tal de garantir la viabilitat i solidesa del projecte en totes les seves dimensions: econòmica i financera, de les relacions, jurídica i arquitectònica.
També fa difusió i formació sobre el model d'autopromoció d'habitatge col·lectiu.